
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/1433
URBROJ: 251-13-11-16-22-3
Zagreb, 7. srpanj 2022.
Z A P I S N I K

sa 15. sjednice Vijeća Mjesnog odbora „Samoborček“, održane 7. srpnja 2022. s početkom u 19,00 sati, u prostoru Mjesnog odbora „Samoborček“, Nova cesta 37.

Prisutni članovi Vijeća: Alma Smojver, Ana Legčević, Maja Đuroković, Noah Kraljević, Dario Karlovčan, Ivan Maksan, Nikolina Rajković

Predsjednica Vijeća Mjesnog odbora „Samoborček“ utvrđuje da je na sjednici prisutno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednica predlaže verifikaciju zapisnika s 14. sjednice.
Članovi vijeća Dario Karlovčan i Ivan Maksan primjećuju da u zapisniku nije navedeno u sklopu točke Aktualna
problematika da je član vijeća Dario Karlovčan predložio da zbog problematike objekta „Avant Garden“ treba pozvati Gradonačelnika Tomislava Tomaševića na sjednicu i obavijestiti ga o problemima vezanim uz taj prostor i žele da se to doda u zapisnik.
Vijeće JEDNOGLASNO uz navedenu primjedbu prihvaća zapisnik s 14. sjednice.

Predsjednica predlaže:
	                       DNEVNI RED

       1.  Godišnji izvještaj o izvršenju Financijskog plana Mjesnog odbora „Samoborček“ za 2021.
       2.  Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever
            za 2023. godinu
       3.  Prijedlog zaključka o povremenom korištenju prostora po zahtjevu udruge „Afro Badinya“
       4.  Aktualna problematika
       5.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Godišnji izvještaj o izvršenju Financijskog plana Mjesnog odbora „Samoborček“ za 2021.
           
           Predsjednica otvara raspravu, u kojoj sudjeluju svi članovi vijeća, zaključuje raspravu.
           Vijeće Mjesnog odbora „Samoborček“ JEDNOGLASNO donosi

                                GODIŠNJI IZVJEŠTAJ O IZVRŠENJU FINANCIJSKOG PLANA
                                              MJESNOG ODBORA „SAMOBORČEK“ ZA 2021.
 (u privitku zapisnika)

Ad. 2. Prijedlog zaključka o  akcijama za Plan komunalnih aktivnosti Vijeća Gradske četvrti Trešnjevka –
           sjever za 2023. godinu

           Predsjednica otvara raspravu, u kojoj sudjeluju svi članovi vijeća, zaključuje raspravu.
           Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)
Ad. 3. Prijedlog zaključka o povremenom korištenju prostora po zahtjevu udruge „Afro Badinya“

            Predsjednica otvara raspravu, u kojoj sudjeluju svi članovi vijeća, zaključuje raspravu.
            Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)

Ad. 4. Aktualna problematika 

           Predsjednica izvješćuje o daljnjem radu objekta „Avant Garden“, proširenju objekta na dodatni hangar 
           HŽ-a na istočnoj strani, navodnom ishodovanju dozvole za rad noćnog kluba. Od vlasnika objekta je 
           doznala da policija na pozive građana zbog buke ne izlazi na teren, što smatra velikim problemom, ako je
           to istina. Izvješćuje o mjerenju buke dan prije na lokalitetu i izvješćuje da objekt i dalje nema uporabnu 
           dozvolu, što ga ne sprečava u radu. Svi članovi vijeća to smatraju nedopustivim i izražavaju ogorčenje 
           radom HŽ-a, ali i Gradskih ureda. Članovi vijeća Ivan Maksan i Dario Karlovčan smatraju da je krajnje 
           vrijeme da se mjesni odbor izravno obrati Gradonačeniku i drugim važnim čelnim ljudima kako bi ih 
           upoznali s nezakonitim poslovanjem tog objekta u stambenoj zoni.
           Osim toga raspravlja se i o parceli iza pivnice „Budweiser“ koja je vlasništvo ZET-a, a koja je navodno 
           iznajmljena privatnoj osobi, pivnici „Budweiser“ i zahtijeva da se s tim upozna Grad jer je nedopustivo
           da se unutar četvrti u kojoj nema zelenila ni za lijek, dopušta da se dostupno zelenilo uništava zbog 
           privatnih interesa.

Ad. 5. Pitanja, prijedlozi i obavijesti 

          U sklopu ove točke članovi vijeća dogovaraju ljetni termin dežurstava, raspravlja se o fontani još uvijek
          izvan funkcije, terasama ugostiteljskih objekata u Metalčevoj ulici koje zjape prazne i narušavaju izgled 
          pločnika s te strane, ali komunalno redarstvo koje je na zahtjev mjesnog odbora izašlo, tvrdi da će terase 
          uskoro biti u funkciji.
          
          Sjednica je završila u 20.30 sati.

         ZABILJEŽIO

         Noah Kraljević                                                                                                                Predsjednica
Vijeća Mjesnog odbora
          ”Samoborček”

